Pomoćni glagoli
Pomoćni glagoli u bosanskom jeziku su biti i htjeti. U nekim gramatičkim udžbenicima pominje se i treći pomoćni glagol- jesam. Posmatrano samo s obličke strane, to je sasvim poseban glagol. Međutim, riječi posmatramo u jedinstvu značenja, službe i oblika, pa u pogledu značenja i službe glagoli jesam i biti se dopunjuju. Zato se opredjuljujemo za stav da je jesam svršeni oblik prezenta glagola biti koji s nesvršenim oblikom - budem čini jedinstvo. Zovu se pomoćni glagoli zato što pomažu u tvorbi složenih glagolskih oblika, i to: glagol biti svim svojim oblicima učestvuje u tvorbi složenih glagolskim oblika ( uzimajući u obzir i aktiv i pasiv), dok glagol htjeti samo svojim prezentskim enklitičkim oblicima (najčešće) služi za tvorbu futura I.